**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL KLAIPĖDOS MIESTO SAVIVALDYBĖS TARYBOS 2011 M. LAPKRIČIO 24 D. SPRENDIMO NR. T2-370 „DĖL KLAIPĖDOS MIESTO SAVIVALDYBĖS KOMUNALINIŲ ATLIEKŲ TVARKYMO TAISYKLIŲ PATVIRTINIMO“ PAKEITIMO**

2020 m. balandžio 3 d. Nr. T1-103

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu ir 18 straipsnio 1 dalimi, Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“ ir Lietuvos Respublikos aplinkos ministerijos 2020 m. kovo 24 d. raštu Nr. (17)-D8(E)-1426 „Dėl atliekų tvarkymo veiklos organizavimo COVID-19 plitimo grėsmės laikotarpiu“, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės komunalinių atliekų tvarkymo taisykles, patvirtintas Klaipėdos miesto savivaldybės tarybos 2011 m. lapkričio 24 d. sprendimu Nr. T2-370 „Dėl Klaipėdos miesto savivaldybės komunalinių atliekų tvarkymo taisyklių patvirtinimo“:

1.1. pakeisti 68.4 papunkčio pirmąją pastraipą ir ją išdėstyti taip:

„68.4. paprastai, kai vidutinė paros temperatūra aukštesnė negu +8 °C, plauti ir dezinfekuoti kolektyvinius konteinerius pagal atliekų surinkėjo sudarytą ir su Savivaldybės administracija suderintą grafiką pagal šias nuostatas:“;

1.2. pakeisti 68.4.1 papunktį ir jį išdėstyti taip:

„68.4.1. mišrių komunalinių atliekų surinkimo konteinerius plauti ne rečiau kaip vieną kartą per ketvirtį, dezinfekuoti ne rečiau kaip du kartus per mėnesį, o užkrečiamųjų ligų pandemijos (epidemijos) atveju – Savivaldybės ekstremalių situacijų komisijos sprendimu nustatyta tvarka ir sąlygomis;“;

1.3. pakeisti 68.4.2 papunktį ir jį išdėstyti taip:

„68.4.2. antrinių žaliavų surinkimo konteinerius (jų išorę) plauti ne rečiau kaip vieną kartą per metus, o užkrečiamųjų ligų pandemijos (epidemijos) atveju – Savivaldybės ekstremalių situacijų komisijos sprendimu nustatyta tvarka ir sąlygomis;“.

2. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Aplinkosaugos skyriaus vyriausioji specialistė

Žydrina Žemaitytė, tel. 39 61 69

2020-04-02